CELEX: 32013R0256
Language: hr
Date: 2013-03-20 00:00:00
Title: Uredba Komisije (EU) br. 256/2013 od 20. ožujka 2013. o izmjeni Priloga III. Uredbi (EZ) br. 1333/2008 Europskog parlamenta i Vijeća u pogledu korištenja natrijevog askorbata (E 301) u pripravcima vitamina D namijenjenim uporabi u hrani za dojenčad i malu djecu  Tekst značajan za EGP

13/Sv. 062
            
            
               HR
            
            
               Službeni list Europske unije
            
            
               318
            
         32013R0256
   
               L 079/24
            
            
               SLUŽBENI LIST EUROPSKE UNIJE
            
            
               20.03.2013.
            
         UREDBA KOMISIJE (EU) br. 256/2013
   od 20. ožujka 2013.
   o izmjeni Priloga III. Uredbi (EZ) br. 1333/2008 Europskog parlamenta i Vijeća u pogledu korištenja natrijevog askorbata (E 301) u pripravcima vitamina D namijenjenim uporabi u hrani za dojenčad i malu djecu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3. i članak 30. stavak 5.,
   budući da:
   
               (1)
            
            
               Prilogom III. Uredbi (EZ) br. 1333/2008 utvrđuje se Unijin popis prehrambenih aditiva odobrenih za uporabu u prehrambenim aditivima, prehrambenim enzimima, prehrambenim aromama i hranjivim tvarima te uvjeti njihove uporabe.
            
         
               (2)
            
            
               Taj se popis može izmijeniti u skladu s postupkom iz Uredbe (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2).
            
         
               (3)
            
            
               U skladu s člankom 3. stavkom 1. Uredbe (EZ) br. 1331/2008, Unijin popis prehrambenih aditiva može se ažurirati ili na inicijativu Komisije ili na temelju podnesenog zahtjeva.
            
         
               (4)
            
            
               Zahtjev za odobrenjem uporabe natrijevog askorbata (E 301) kao antioksidansa u pripravcima vitamina D namijenjenima uporabi u početnoj i prijelaznoj hrani za dojenčad kako je definirana Direktivom Komisije 2006/141/EZ od 22. prosinca 2006. o početnoj i prijelaznoj hrani za dojenčad i o izmjeni Direktive 1999/21/EZ (3) podnesen je 15. prosinca 2009. i učinjen je dostupnim državama članicama.
            
         
               (5)
            
            
               Sastojci koji se upotrebljavaju u proizvodnji početne i prijelazne hrane za dojenčad moraju zadovoljavati daleko strože mikrobiološke standarde nego obična hrana, posebno u pogledu enterobakterija i Cronobacter sakazakii. Da bi se to postiglo, sastojci kao što su pripravci vitamina D podvrgavaju se toplinskoj obradi. Međutim, takva obrada zahtijeva prisutnost antioksidansa koji je topiv u vodi i ima neutralnu vrijednost pH. Utvrđeno je i dokazano da je natrijev askorbat (E 301) prikladan antioksidans za zadovoljavanje te tehnološke potrebe.
            
         
               (6)
            
            
               U skladu s člankom 3. stavkom 2. Uredbe (EZ) br. 1331/2008, kako bi ažurirala Unijin popis prehrambenih aditiva utvrđen u Prilogu III. Uredbi (EZ) br. 1333/2008, Komisija mora zatražiti mišljenje Europske agencije za sigurnost hrane.
            
         
               (7)
            
            
               Europska agencija za sigurnost hrane ocijenila je uporabu natrijevog askorbata (E 301) kao prehrambenog aditiva u pripravcima vitamina D namijenjenima uporabi u hrani za dojenčad i malu djecu te je izrazila svoje mišljenje 8. prosinca 2010. (4) Zaključila je da predloženo proširenje uporabe prehrambenog aditiva natrijevog askorbata (E 301) kao antioksidansa za pripravke vitamina D za uporabu u početnoj i prijelaznoj hrani za dojenčad ne izaziva zabrinutost u pogledu sigurnosti.
            
         
               (8)
            
            
               Primjereno je stoga odobriti uporabu natrijevog askorbata (E 301) kao antioksidansa u pripravcima vitamina D namijenjenima uporabi u hrani za dojenčad i malu djecu.
            
         
               (9)
            
            
               Prilog III. Uredbi (EZ) br. 1333/2008 treba stoga na odgovarajući način izmijeniti.
            
         
               (10)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja, a nije im se usprotivio ni Europski parlament niti Vijeće,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. ožujka 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 401, 30.12.2006., str. 1.
   
      (4)  EFSA-in Odbor za prehrambene aditive i izvore hranjivih tvari koji se dodaju hrani (ANS): Znanstveno mišljenje o uporabi natrijevog askorbata kao prehrambenog aditiva u pripravcima vitamina D namijenjenima uporabi u početnoj i prijelaznoj hrani za dojenčad i malu djecu. EFSA Journal 2010;8(12):1942.
   PRILOG
   U odjeljku B dijela 5. Priloga III. Uredbi (EZ) br. 1333/2008, unos za prehrambeni aditiv E 301 zamjenjuje se sljedećim:
   
      
                  „E 301
               
               
                  Natrijev askorbat
               
               
                  100 000 mg/kg u pripravku vitamina D i
                  najviše 1 mg/l u konačnoj hrani nakon prijenosa
               
               
                  Pripravci vitamina D
               
               
                  Početna i prijelazna hrana za dojenčad kako je definirana Direktivom 2006/141/EZ
               
            
                  Ukupni prijenos 75 mg/l
               
               
                  Preljevi hranjivih pripravaka koji sadrže višestruko nezasićene masne kiseline
               
               
                  Hrana za dojenčad i malu djecu”